ශ්‍රී ලංකා සමාජ ආරක්ෂණ මණ්ඩලයේ විශ්‍රාම වැටුප් යෝජනා ක්‍රමයට මේ වන විට කුරුණෑගල දිස්ත්‍රික්කයේ හැත්තෑ දහසක් පමණ දායක වී ඇති බවත්, ඒ අතුරින් එක් දහස් හත්සිය දෙනෙකු දැනට විශ්‍රාම වැටුප් ලබාගන්නා බවත් එකී මණ්ඩලයේ කුරුණෑගල දිස්ත්‍රික් සම්බන්ධීකරණ නිලධාරි එච්. එම්. එම්. රංජිත් දිසානායක මහතා පැවැසීය.ඒ මහතා මෙසේ කීවේ සමාජ ආරක්ෂණ විශ්‍රාම වැටුප් යෝජනා ක්‍රමයේ හිමිකම්පත් ලබාදීම සඳහා කුරුණෑගල දිස්ත්‍රික් ලේකම් කාර්යාලයේදී පැවැති විශේෂ උත්සවයකදීය.මෙදින දෙසියකට ආසන්න පිරිසකට විශ්‍රාම වැටුප් හිමිකම්පත් පිරිනමනු ලැබිණ.සමාජ ආරක්ෂණ මණ්ඩලයේ සභාපතිනි සුමනා ආරියදාස මහත්මියගේ ප්‍රධානත්වයෙන් මේ උත්සවය පැවැත්විණි.එහිදී දිසානායක මහතා මෙසේද කීය.දැනට මසකට 300 – 400 අතර පිරිසක් විශ්‍රාම වැටුපට හිමිකම් ලබනවා.මේ වසරේ දැයට කිරුළ වැඩසටහනට සමගාමීව සමාජ ආරක්ෂණ විශ්‍රාම වැටුප් ක්‍රමය පුළුල් ලෙස ජනතාව අතරට ගෙන යෑමට සැලසුම් කර තිබෙනවා.